SANIA
మిథాలీకి సానియా ప్రశంసలు
న్యూఢిల్లీ: ఐసిసి మహిళల ప్రపంచ కప్‌ సందర్భంగా ఏర్పాటు చేసిన విందు సమావేశంలో పాకిస్తాన్‌ జర్నలిస్ట్‌ అడిగిన ప్రశ్నకు దిమ్మతిరిగే సమాధానం చెప్పిన భారత మహిళ జట్టు కెప్టెన్‌ మిథాలీరాజ్‌పై కొందరు ప్రశంసలు కురిపిస్తున్నారు. మిథాలీ సరైన సమాదానం చెప్పిందంటూ ప్రశంసల వర్షం కురిపిస్తున్నారు. ప్రపంచ్‌ కప్‌ ప్రారంభానికి ముందు మహిళా క్రికెట్‌ జట్ల కెప్టెన్లకు ప్రత్యేక విందు ఏర్పాటు చేశారు. ఈవిందుకు హాజరైన మిథాలీరాజ్‌ను విలేకరుల సమావేశంలో పాకిస్తాన్‌ జర్నలిస్టు భారత్‌, పాకిస్తాన్‌ జట్టులో మీ అభిమాన క్రికెటర్‌ఎవరు..? అని మిథాలీని అడిగాడు. ఇదే ప్రశ్న పురుష క్రికెటర్‌ని అడుగుతారా…అంటూ తీవ్రంగా స్పందించింది. మీకు ఇష్టమైన మహిళా క్రికెటర్‌ ఎవరు..? అని పురుష క్రికెటర్లని అడగనప్పుడు…పురుష క్రికెట్‌ జట్టులో ఇష్టమైన క్రికెటర్‌ ఎవరు అని ఎలా అడుగుతారు అంటూ ప్రశ్నించింది. మిథాలీ నోటి వెంటవచ్చిన ఊహించని సమాధానంతో ఆ జర్నలిస్టు ఒక్కసారిగా కంగుతిన్నాడు. కాగా, మిథాలీ సమాధానం నచ్చిన టెన్నిస్‌ క్రీడాకారిణి సానియా మీర్జా ఆమెను ప్రశంసించింది. ‘చంపేశావు పో! వెల్‌డన్‌ అనేఅర్థం వచ్చేలా ట్వీట్‌చేసింది. మిథాలీరాజ్‌ చెప్పిన సమాధానంపై ఆడమ్‌ కొలిన్స్‌, ఆకాశ్‌చోప్రా వంటి వారు బాగా చెప్పావంటూ పొగడ్తలతో ముంచెత్తారు.